ΓΡΑΠΤΗ ΕΡΩΤΗΣΗ E-0901/02

υποβολή: Alexander de Roo (Verts/ALE) προς την Επιτροπή

(4 Απριλίου 2002)

Θέμα: Επιπτώσεις στο περιβάλλον της Εθνικής οδού Ν-430, στην Εξτρεμαδούρα, Ισπανία

Ηλοποίηση του προγράμματος Εθνική οδός Ν-430, από την περιοχή Badajoz στην. Βαλένθια, τμήμα Puerto Pea de los Carneros έχει πολύ σοβαρές επιπτώσεις στο περιβάλλον. Το σχέδιο δεν συμμορφούται προς την Οδηγία για τα Πτηνά (Οδηγία 79/409/ΕΟΚ του Συμβουλίου(1)), διότι επηρεάζει την ζώνη ειδικής προστασίας για τα πτηνά (ΖΕΠΠ) την αποκαλούμενη Ταμιευτήρα de Orellana y Sierra de Pela και των οικοτόπων των ακόλουθων ειδών: γυπαετού, μαύρου πελαργού, ασπροπάρη, σπιζαετού, πετρίτη, μπούφου, κλπ. Το σχέδιο παραβιάζει επίσης την Οδηγία Οικοτόπων, ιδιαίτερα διότι θίγει περιοχή κοινοτικού ενδιαφέροντος, την Sierra de El Escorial και πολλούς οικοτόπους, οι οποίοι έχουν καταχωρηθεί ότι έχουν ευρωπαϊκό ενδιαφέρον στο Παράρτημα Ι της Οδηγίας 92/43/ΕΟΚ(2). Ο Ισπανικός Λύγκας (Lynx pardina) ο οποίος συναντάται στην Sierra de El Escorial και η βίδρα Lutra lutra η οποία διατηρεί σταθερό πληθυσμό κάτω από τους βράχους του Puerto Pea), είδη του Παραρτήματος ΙΙ της Οδηγίας, επηρεάζονται επίσης από το έργο.

Θεωρούμε επιπλέον ότι παραβιάζεται η οδηγία σχετικά με την αξιολόγηση των επιπτώσεων συγκεκριμένων δημόσιων και ιδιωτικών έργων στο περιβάλλον, λόγω των σοβαρών ελλείψεων στη μελέτη των επιπτώσεων στο περιβάλλον του σχεδίου. Η μελέτη της επίπτωσης στο περιβάλλον προσφέρει πολύ περιληπτική οικολογική περιγραφή, χωρίς ορισμό της γεωμορφολογίας της περιοχής, ούτε αναφορά των περιοχών με πιθανή ή ενεργό διάβρωση, ή των επιπτώσεων στοδρολογικό καθεστώς και την ποιότητα τωνδάτων. Η μελέτη δεν περιέχει βασική χαρτογράφηση Στην τυπολογική μελέτη των εδαφών αναφέρεται ελάχιστα η πιθανή τους χρήση. Η βλάστηση αναλύεται πολύ περιληπτικά, απαριθμώντας ορισμένα ενδεικτικά ή δεσπόζοντα είδη, χωρίς ποσοτικές ή ποιοτικές αξιολογήσεις. Η μελέτη δεν αναφέρεται ούτε στην ύπαρξη Ζώνης Ειδικής Προστασίας για τα Πτηνά (ΖΕΠΠ), ούτε αναφέρει τη σημασία των ειδών πουπάρχουν στην περιοχή, πολλά εκ των οποίων έχουν καταγραφεί ως εξαιρετικού ενδιαφέροντος και μάλιστα ως απειλούμενα με εξαφάνιση. Επιπλέον, για τις 9 εναλλακτικές λύσεις που παρατίθενται, η πιστοποίηση, η περιγραφή και ο ποσοτικός προσδιορισμός των επιπτώσεων είναι συγκεχυμένα και δεν καθορίζεται η κλίμακα σοβαρότητας ή διάκρισης για τις σημαντικές και μη επιπτώσεις.

Τι πράττει η Επιτροπή προκειμένου να τηρηθεί το κοινοτικό δίκαιο-και κυρίως οι οδηγίες Πτηνά,Οικότοποικαι Επιπτώσεις στο περιβάλλον— στη συγκεκριμένη περίπτωση·

Έχουν άραγε διατεθεί κοινοτικοί πόροι στη ΖΕΠΠ και/ή στην περιοχή κοινοτικού ενδιαφέροντος που θίγονται από το σχέδιο αυτό·

Έχουν διατεθεί διαρθρωτικά κεφάλαια για την κατασκευή της εν λόγω οδού·

Θα μπορούσε η Επιτροπή να μπλοκάρει τα κεφάλαια αυτά όσο δεν επιλύονται τα περιβαλλοντικά προβλήματα·

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

Απάντηση της κυρίας Wallstrm εξ ονόματος της Επιτροπής

(24 Μαΐου 2002)

Το Αξιότιμο Μέλος του Κοινοβουλίου ζητάει κατ'αρχάς να μάθει τι μέτρα σκέφτεται να πάρει η Επιτροπή ώστε η κατασκευή του έργου της εθνικής οδού N-430 στο τμήμα Puerto Pea — Puerto de los Carneros (Badajoz — Ισπανία) να γίνει σύμφωνα με το κοινοτικό δίκαιο για το περιβάλλον, και μάλιστα την οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων δημόσιων και ιδιωτικών έργων στο περιβάλλον(1), την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων καθώς και της άγριας πανίδας και χλωρίδας, τέλος την οδηγία 79/409/ΕΟΚ του Συμβουλίου, της 2ας Απριλίου 1979, για τη διατήρηση των άγριων πτηνών.

Πράγματι, οι ανωτέρω οδηγίες έχουν εφαρμογή στη συγκεκριμένη περίπτωση· γι'αυτό η Επιτροπή θα αποταθεί το συντομότερο δυνατόν στις αρμόδιες ισπανικές αρχές για να βεβαιωθεί περί της ορθής εφαρμογής του κοινοτικού δικαίου κατά την κατασκευή του εν λόγω έργου.

Ως προς την ερώτηση που αφορά την κατανομή κοινοτικών πόρων με σκοπό τη διαχείριση της ζώνης ειδικής προστασίας για πτηνά και της τοποθεσίας κοινοτικού ενδιαφέροντος περί των οποίων πρόκειται, θα σημειώσουμε ότι έχουν εγκριθεί τα κάτωθι έργα LIFE για τις αντίστοιχες προστατευόμενες ζώνες:

- 96/507: Διατήρηση της χαμωτίδας, του χλαμυδόγαλου και του κιρκινεζιού σε ζώνες ειδικής προστασίας και τοποθεσίες κοινοτικού ενδιαφέροντος της Εξτρεμαδούρας.

- 97/250: Διαχείριση ζωνών ειδικής προστασίας της Εξτρεμαδούρας. Αναπλήρωση και διατήρηση του μαυρόγυπα και του σπιζαετού.

- 98/463: Διατήρηση του λύγκα της Ισπανίας στους τόπους κοινοτικού ενδιαφέροντος της Εξτρεμαδούρας.

Μέχρι σήμερα, καμία συγχρηματοδότηση στο πλαίσιο των διαρθρωτικών ταμείων δεν έχειπάρξει για το έργο της κατασκευής της εθνικής οδού N-430, Badajoz -Valencia (τμήμα Puerto Pea-Puerto de los Carneros). Σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(2), προϋπόθεση συγχρηματοδότησης του έργου θα ήταν η συμμόρφωσή του προς το κοινοτικό δίκαιο, της νομοθεσίας για την προστασία του περιβάλλοντος συμπεριλαμβανομένης.

(1) ΕΕ L 175 της 5.7.1985 et modifie par la directive 97/11/CE du Conseil, du 3 mars 1997, ΕΕ L 73 της 14.3.1997.

(2) ΕΕ L 161 της 26.6.1999.